*Projekts*

LATVIJAS REPUBLIKAS MINISTRU KABINETS

2021.gada Noteikumi Nr.

Rīgā (prot. Nr. .§)

**Grozījumi Ministru kabineta 2007.gada 27.marta noteikumos Nr.215 „Kārtība, kādā veicama smadzeņu un bioloģiskās nāves fakta konstatēšana un miruša cilvēka nodošana apbedīšanai”**

Izdoti saskaņā ar

likuma „Par miruša cilvēka

ķermeņa aizsardzību un cilvēka audu

 un orgānu izmantošanu medicīnā” 7.pantu

Izdarīt Ministru kabineta 2007.gada 27.marta noteikumos Nr.215 „Kārtība, kādā veicama smadzeņu un bioloģiskās nāves fakta konstatēšana un miruša cilvēka nodošana apbedīšanai” (Latvijas Vēstnesis, 2007, 59. nr.; 2011, 122. nr.; 2015, 197. nr.) šādus grozījumus:

1. Aizstāt noteikumu tekstā vārdus „medicīniskās un uzskaites dokumentācijas” ar vārdiem „ medicīnisko dokumentu”.

2. Izteikt 2., 3., 4., 5., 6., 7. un 8.punktu šādā redakcijā:

„2. Smadzeņu nāvi – dziļu bezsamaņas stāvokli, kuru raksturo pilnīgs un neatgriezenisks visu galvas smadzeņu funkciju zudums, – konstatē, ja pacienta sirdsdarbību un gāzu apmaiņu plaušās uztur, izmantojot reanimācijas vai intensīvās terapijas pasākumus, un ja pacientam šajos noteikumos noteiktajā kārtībā ir apstiprināti šādi klīniski neiroloģiskie stāvokļi:

2.1. pilnīgs un noturīgs samaņas zudums;

2.2. platas vai vidēji platas uz gaismas kairinājumu nereaģējošas acu zīlītes;

2.3. spontāno kustību trūkums (izņemot spinālos refleksus);

2.4. reakcijas zudums uz sāpju kairinājumu trijzaru nerva zonā;

2.5. radzenes refleksa zudums;

2.6. okulocefālā refleksa zudums;

2.7. okulovestibulārā refleksa zudums;

2.8. noturīgs spontānās elpošanas zudums;

2.9. meklēšanas refleksa, zīšanas refleksa zudums (pacientiem līdz viena gada vecumam).

3. Pacienta novērošanu smadzeņu nāves fakta konstatēšanai ārsts uzsāk, ievērojot šādus nosacījumus:

3.1. ir zināms bezsamaņas iemesls;

3.2. ir novērojami šo noteikumu 2.punktā minētie klīniski neiroloģiskie stāvokļi;

3.3. ķermeņa centrālā temperatūra pēdējās 12 stundas ir augstāka par 35 °C;

3.4. sistoliskais asinsspiediens pēdējās 12 stundas ir augstāks par 60 mmHg;

3.5. pēdējo 12 stundu laikā pacients nav saņēmis narkotiskos pretsāpju līdzekļus, trankvilizatorus, miega līdzekļus, miorelaksantus vai citas centrālās nervu sistēmas darbību kavējošas vielas intravenozi (perfūzijā vai vairāk kā vienu reizi ievadi bolusa veidā);

3.6. ne ātrāk kā 24 stundas pēc dzimšanas (attiecināms uz laikā (sākot no 38.gestācijas nedēļas) dzimušiem bērniem).

4. Smadzeņu nāves konstatēšanai nepieciešamo izmeklējumu rezultātus un faktu par smadzeņu nāves konstatēšanu norāda pacienta galvas smadzeņu nāves diagnostikas kartē (pielikums) (turpmāk – karte). Karti, kā arī galvas smadzeņu angiogrāfijas, 12 kanālu elektroencefalogrāfijas vai galvas smadzeņu asinsvadu doplerogrāfijas izmeklējuma aprakstu ar atzinumu (ja attiecīgais izmeklējums ir veikts) pievieno pacienta medicīniskajiem dokumentiem (stacionāra un dienas stacionāra pacienta medicīniskajai kartei (veidlapa Nr.003/u)) atbilstoši normatīvajiem aktiem par ārstniecības iestāžu medicīnisko dokumentu lietvedības kārtību.

5. Pacienta smadzeņu nāvi konstatē divi anesteziologi, reanimatologi vai anesteziologs, reanimatologs un viens no šādiem ārstiem – neirologs, neiroķirurgs, neonatologs, pediatrs.

6. Pēc pacienta smadzeņu nāves konstatēšanas pārtrauc pacienta sirdsdarbības un gāzu apmaiņai plaušās uzturēšanai izmantotos reanimācijas vai intensīvās terapijas pasākumus (izņemot, ja mirušais ir potenciālais orgānu donors), un smadzeņu nāves laiku kā mirušā cilvēka nāves iestāšanās laiku fiksē kartē un medicīniskajos dokumentos saskaņā ar normatīvajiem aktiem par ārstniecības iestāžu medicīnisko dokumentu lietvedības kārtību.

7. Bioloģisko nāvi – organisma dzīvības funkciju neatgriezenisku zudumu – stacionārā ārstniecības iestādē konstatē jebkurš stacionārās ārstniecības iestādes ārsts. Mirušā cilvēka nāves iestāšanās laiku fiksē medicīniskajos dokumentos saskaņā ar normatīvajiem aktiem par ārstniecības iestāžu medicīnisko dokumentu lietvedības kārtību.

8. Ja pacientam tiek veikti kardiopulmonālās reanimācijas pasākumi, atbilstoši kuriem neizdodas atjaunot asinsriti, bioloģiskās nāves laiku ārsts nosaka to pārtraukšanas brīdī.”.

3. Izteikt 1.pielikumu šādā redakcijā:

„Pielikums
Ministru kabineta
2021.gada \_\_.\_\_\_\_\_\_\_\_

noteikumiem Nr.\_\_\_

**Pacienta galvas smadzeņu nāves diagnostikas karte**

|  |
| --- |
| **I. Pacienta dati** |
| 1. Stacionāra un dienas stacionāra pacienta medicīniskās kartes numurs |  |
| 2. Vārds, uzvārds |  |
| 3. Personas kods  | [ ] [ ] [ ] [ ] [ ] [ ] -[ ] [ ] [ ] [ ] [ ]  |
| **II. Pamatinformācija** |
| 1. Klīniskā diagnoze  |  |
| 2. Blakusslimības  |  |
| 3. Priekšnoteikumi (atzīmējot apstiprināt): |
| 3.1. ir zināms bezsamaņas iemesls | [ ]  |
| 3.2. ķermeņa centrālā temperatūra pēdējās 12 h ˃ 35 °C | [ ]  |
| 3.3. sistoliskais asinsspiediens pēdējās 12 h ˃ 60 mm Hg | [ ]  |
| 3.4. pēdējās 12 h nav saņemti centrālo nervu sistēmu ietekmējoši medikamenti (perfūzijā vai ˃1x ievadi bolusa veidā) | [ ]  |
| 3.5. vecāks par 24 h (attiecināms uz jaundzimušajiem) | [ ]  |
| 4. Novērošanas perioda sākums: | [ ] [ ] .[ ] [ ] .[ ] [ ] [ ] [ ]  | [ ] [ ] .[ ] [ ]  |
|  | datums (dd.mm.gggg) | laiks (h.min)  |
| 5. Ārsts, kurš uzsācis karti: |  |
|  | (paraksts un tā atšifrējums) |
| **III. Klīniski neiroloģiskie izmeklējumi:** | **uzsākot karti** | **pabeidzot karti** |
| 1. Glāzgovas komas skalas vērtība: 3 balles | [ ]  Jā | [ ]  Nē | [ ]  Jā | [ ]  Nē |
| 2. Platas vai vidēji platas uz gaismas kairinājumu nereaģējošas acu zīlītes | [ ]  Jā | [ ]  Nē | [ ]  Jā | [ ]  Nē |
| 3. Spontāno kustību trūkums (izņemot spinālos refleksus) | [ ]  Jā | [ ]  Nē | [ ]  Jā | [ ]  Nē |
| 4. Reakcijas zudums uz sāpju kairinājumu trijzaru nervu zonā | [ ]  Jā | [ ]  Nē | [ ]  Jā | [ ]  Nē |
| 5. Radzenes refleksa zudums | [ ]  Jā | [ ]  Nē | [ ]  Jā | [ ]  Nē |
| 6. Okulocefālā refleksa zudums  | [ ]  Jā | [ ]  Nē | [ ]  Jā | [ ]  Nē |
| 7. Okulovestibulārā refleksa zudums  | [ ]  Jā | [ ]  Nē | [ ]  Jā | [ ]  Nē |
| 8. Noturīgs spontānās elpošanas zudums  | [ ]  Jā | [ ]  Nē | [ ]  Jā | [ ]  Nē |
| 9. Meklēšanas refleksa, zīšanas refleksa zudums (pacientiem līdz viena gada vecumam) | [ ]  Jā | [ ]  Nē | [ ]  Jā | [ ]  Nē |
| Piezīmes. 1. Ja kādu no klīniski neiroloģiskajiem stāvokļiem objektīvi nav iespējams izvērtēt, **veicama galvas smadzeņu angiogrāfija**. 2. Laika intervāls starp pirmo un otro izvērtēšanas reizi:1) līdz 6 h – ja veikta galvas smadzeņu angiogrāfija;2) 12 h – ja veikta 12 kanālu elektroencefalogrāfija vai galvas smadzeņu asinsvadu doplerogrāfija;**3) 24 h – pacientiem no 29 dienu vecuma, ja veikti tikai klīniski neiroloģiskie izmeklējumi;**4) 48 h – laikā (sākot no 38.gestācijas nedēļas) dzimušam bērnam līdz 28 dienu vecumam. |
| **IV. Papildu diagnostiskie izmeklējumi**  |
| **Nr.p.k.** | **Nosaukums** | **Datums****(dd.mm.gggg)** | **Laiks****(h.min)** | **Rezultāts atbilst smadzeņu nāves kritērijiem** |
| 1. |  | [ ] [ ] .[ ] [ ] .[ ] [ ] [ ] [ ]  | [ ] [ ] .[ ] [ ]  | [ ]  Jā | [ ]  Nē |
| 2. |  | [ ] [ ] .[ ] [ ] .[ ] [ ] [ ] [ ]  | [ ] [ ] .[ ] [ ]  | [ ]  Jā | [ ]  Nē |
| 3. |  | [ ] [ ] .[ ] [ ] .[ ] [ ] [ ] [ ]  | [ ] [ ] .[ ] [ ]  | [ ]  Jā | [ ]  Nē |
| **V. Atzinums** |
| 1. Smadzeņu nāve **nav** konstatēta | [ ]  |
| 2. Smadzeņu nāve ir konstatēta, nāve iestājusies | [ ] [ ] .[ ] [ ] .[ ] [ ] [ ] [ ] datums (dd.mm.gggg) | [ ] [ ] .[ ] [ ] laiks (h.min) |
| 3. Ārsti, kuri pabeidz smadzeņu nāves fakta konstatēšanu: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts un tā atšifrējums) |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts un tā atšifrējums)” |

4. Svītrot 2.pielikumu.

Ministru prezidents A.K.Kariņš

Veselības ministrs D.Pavļuts

Iesniedzējs: veselības ministrs                             D.Pavļuts

Vīza: valsts sekretāre I.Dreika